als_Latn dik_Latn sag_Latn
Asport- Pasi ka fituar Parisin, Marko Verrati dëshiron të fitojë edhe Italinë: “ Unë trekuartist? Kam thënë gjithmonë që për të luajtur me Italinë do të pranoja të bëhesha edhe portier. Do të kërkoj në këto ditë të respektoj këshillat e trajnerit dhe do të provoj ti jap përgjigje me stërvitjet që do të zhvillojmë”.
Pasi ka fituar besimin e trajnerit të Paris Saint Germain Karlo Anceloti, tani është edhe ajo e trajnerit të kombëtares Cesare Prandeli: “ Dëshiroj shumë ti shlyej besimin që kanë ndaj meje si Anceloti te Parisi ashtu dhe Prandeli në skuadrën kombëtare. Nuk ndihem i rëndësishëm, por me fat që jam pjesë e skuadrës, në moshën 19 vjecare, në skuadrën time kombëtare, dicka që nuk i ndodh të gjithëve në këtë moshë që ndodhem unë. Është një kënaqësi e madhe ti pëlqesh francezëve, dhe aspak e lehtë ju siguroj- ka shtuar Verrati- Kur këndojnë emrin tim gjatë ndeshjeve më jep kënaqësi, por e di që duhet të vazhdoj kështu, në futboll gjëja më e rëndësishme është të konfirmohesh në të tilla nivele dhe ky është synimi im, të vazhdoj në këto nivele. Anceloti? Për mua është si një baba duke parë sesa shumë këshilla më jep. Është një trajner që të ndihmon shumë dhe do ta falenderoj përjetë për mundësinë që është duke më dhënë”.
You must be logged in to post a comment Login
als_Latn als_Latn eng_Latn